section_heading: Povijest
paragraph_text: Trojan je dobio status grada tek 1868. godine, nakon što se razvio u obrtnički centar svoga kraja. Naročito je bio razvijena izrada keramičkog posuđa. U vrijeme rusko-turskog rata (1877-1878) grad je bio spaljen po povlačenju turskih postrojbi 1877. godine. Nakon oslobođenja zemlje i osnutka Kneževine Bugarske, grad se razvijao vrlo sporo. Prva električna sijalica zasjala je u Trojanu 1911. godine. Po tome je Trojan bio treći bugarski grad, odmah nakon Sofije i Plovdiva koji je elektrificiran.